DAN PLANETA ZEMLJE, Marta Horvat, 2.a
Već 50 godina diljem Svijeta obilježavamo dan našeg sigurnog doma u svemiru. Dan planeta Zemlje. Povod obilježavanja planeta Zemlje želi se osvijestiti važnost utjecaja čovjeka na svijet, recikliranje i čuvanje okoliša. Ova manifestacija prvi puta je održana 1970. godine u SAD-u, a priču je pokrenuo John McConnell. Svake godine manifestacija ima određenu temu na koju je potrebno obratiti pažnju. Ove godine tema su klimatske promjene.
U svijetu možemo pronaći veliki broj gradova i država koje se bore sa zagađenim zrakom, visokim temperatura za vrijeme ljeta, naglim promjenama godišnjih doba. Redovito se može čuti na vijestima kako veliki broj životinja odumire zbog zagađenosti voda. Vijesti su zapanjujuće i šokantne i često puta poželimo zaštititi Zemlju i potaknuti ostale na promjene. Ne možemo činiti velike promjene, no redovitom brigom o okolišu i smanjenim korištenjem neobradivih materijala pomoći ćemo sebi i svijetu. Evo par načina što možemo učiniti za spas planeta Zemlje:
1. Smanjiti količinu uporabe vode.
Svakim danom velika količina vode odlazi u odvod neiskorištena. Najveća količina odlazi na tuširanje, puštanje  u vodokotlić i nepotrebno istjecanje kroz slavinu.
2.Plastiku zamijeniti papirnatim materijalima ili tekstilom.
Svake godine se bacaju tone i tone plastičnih vrećica koje dugo vremena ostaju u okolišu. Korištenjem papirnatih ili platnenih vrećicama smanjit ćemo uporabu plastike i pomoći okolišu.
3. Koristiti bicikl umjesto auta koji zagađuju okoliš
Korištenjem bicikla kao prijevoznog sredstva do škola smanjit ćemo zagađenost zraka te zaštititi ozon koji je prijeko potreban za zaštitu od jakih UV zraka.
4. Odvajati otpad
Odvajanjem otpada pomoći ćemo u reciklaži otpada i smanjiti količinu smeća na odlagalištima, a prirodu učiniti zelenijom.
Ovo su samo neki od načina kako možemo očuvati okoliš i spriječiti njegovo onečišćenje. 


EVO ŠTO SVATKO OD NAS VEĆ DANAS MOŽE UČINITI ZA SPAS PLANETA, Klara Barišić, 1.a
1. Plastične vrećice zamijeni platnenim.
2. Isključi električne uređaje kad ih ne koristiš.
3. Odaberi kemijske olovke kojima se može promijeniti uložak i koje se duže mogu koristiti od onih jednokratnih.
4. Uvijek zatvori vodu dok pereš zube, briješ se ili nanosiš gel za tuširanje – tako ćeš potrošiti manje vode.
5. Umjesto plastičnih čaša koristi staklene. Izbjegavaj plastične tanjure, posude i pribor za jelo, a koristi one koji se peru.
6. Obične baterije zamijeni onima koje se pune.
7. Kad god možeš, umjesto papirnatih ručnika koristi kuhinjske krpe.
8. Razvrstavaj otpad i odlaži ga u predviđene kontejnere (za plastiku, staklo, papir).
9. Ako imaš tu mogućnost, uvijek kupuj organsku hranu koja nije tretirana kemikalijama ili sredstva za higijenu koja nose oznaku da su od prirodnih sastojaka (jer u sebi nemaju štetne sastojke za koje ne znamo kada će se i hoće li se moći razgraditi jednom kad dođu u vodu).
10. Posadi u dvorištu drvo ili uzgajaj kućne biljke ako živiš u zgradi jer one potiču pročišćavanje zraka.
11. Smanji potrošnju fosilnih goriva. Fosilna se goriva mogu zamijeniti obnovljivim izvorima energije.
Kada bi svatko samo malo promijenio svoje navike, Zemlja bi bila puno manje onečišćena. Ako ona propadne, propalo je i sve što živi na njoj.
Zemlja 'puca po šavovima' samo zato što ljudi zdravo za gotovo uzimaju sve što im velike kompanije serviraju u cilju sve veće zarade.
Svi već znamo da globalno zatopljenje nije samo teorija zavjere, već zbilja. U punom je zamahu i počinje drastično utjecati na okoliš, ali i na zdravlje ljudi, biljaka i životinja. Došlo je vrijeme da se pozabavimo načinima na koje možemo spasiti okoliš.
[bookmark: _GoBack]Navedene metode neće spriječiti ekološke katastrofe, ali mogu značajno usporiti proces globalnog zatopljenja dobrim primjera drugim ljudima i pozitivnim utjecajem na javno mnijenje.


